Smith ville avsløre det han mente var utbredt overfladiskhet og hykleri i vanlige kirkesamfunn. Han var ikke utdannet i teologi, og la til grunn et praktisk og bokstavelig syn på Skriften, og forkynte om å leve i lydighet mot den og «vandre i lyset som Gud gir». Hans nøkkeltemaer var fullstendig seier over synd, transformasjon gjennom helliggjørelse og oppbyggingen av «Kristi legeme» (Kirken) på jorden. Smith var kompromissløs i sitt budskap og sin tro, til tross for at han stort sett stod alene i de første årene av sitt arbeid.